মানারাত ইন্টারন্যাশনল ইউনিভার্সিটির সহকারী অধ্যাপক মো: ইদ্রিস আলী চায়না সরকারের বৃত্তি নিয়ে শানদং ইউনিভার্সিটিতে মাস্টার্স প্রোগ্রামে শিক্ষার সুযোগ পেয়েছেন। এ উপলক্ষে বিশ্ববিদ্যালয়ের গুলশান ক্যাম্পাসের কর্ডোভা সেমিনার হলে এক সংবর্ধনা অনুষ্ঠান হয়। এতে প্রধান অতিথি ছিলেন বিশ্ববিদ্যালয়ের ট্রেজারার ও ভারপ্রাপ্ত ভাইস চ্যান্সেলর হাফিজুল ইসলাম মিয়া। স্কুল অব বিজিনেস অ্যান্ড ইকোনমিকসের ডিন মুক্তিযোদ্ধা প্রফেসর হারুন-অর রশিদের সভাপতিত্বে বিশেষ অতিথি হিসেবে বক্তৃতা করেন কলা অনুষদের ডিন প্রফেসর হেমায়েত হোসাইন খান ও রেজিস্ট্রার মনিরুল ইসলাম। অন্যান্যের মাঝে ইংরেজি বিভাগের সহযোগী অধ্যাপক আহমেদ মাহবুব-উল-আলম, ডিবিএর সহকারী অধ্যাপক মো: মাহবুব আলম, সিজিইডির কো-অর্ডিনেটর ও সহকারী ছাত্র উপদেষ্টা মোহাম্মদ আবুল কালাম আজাদ প্রমুখ বক্তৃতা করেন। বিজ্ঞপ্তি।